
              ROMÂNIA
                           JUDEŢUL TIMIŞ
                       COMUNA LIEBLING
                   Liebling, Nr. 528, Cod poștal: 307245,
                 Tel: 0256/396501; Fax: 0256/396421
                     e-mail. contact@primarialiebling.ro
                                                                      

Nr.4731 din 22.08.2023

R A P O R T
al  compartimentului de specialitate 
AGRICOL 


În atenţia

		CONSILIULUI LOCAL Liebling,

	Subsemnata Maria AMBROZIE, în calitate de referent agricol în cadrul Primăriei Comunei Liebling, prin prezenta, având în vedere următoarele:

a) Cererea de reziliere a contractului de închiriere nr.1029/12.04.2019, depusă de domnul Rusu Ionel, prin care solicită rezilierea contractului de închiriere, dat fiind că nu mai deține animale și nu mai folosește pășunea;
b) Cererea înregistrată la Primăria Comunei Liebling sub nr.4307/31.07.2023, depusă de numita Constanța MUNTEANU, având calitatea de crescător de animale, prin care solicită atribuirea unei suprafețe de pășune;
c) Cererea înregistrată la Primăria Comunei Liebling sub nr.4549/10.08.2023, depusă de domnul Liviu RUS, având calitatea de crescător de animale, prin care solicită atribuirea unei suprafețe de pășune;
Ținând cont de :
· prevederile art. 9 alin. (2) din O.U.G. nr. 34/2013 privind organizarea, administrarea și exploatarea pajiștilor permanente și pentru modificarea și completarea Legii fondului funciar nr. 18/1991, cu modificările ulterioare;

· prevederile art. 8 alin. (7), art. 81 alin. (2) – (3), art. 12 alin. (3), art. 13 alin. (1) lit. b) – c) și art. 13 alin. (2) – (3) din H.G. nr. 1064/2013 privind aprobarea Normelor metodologice pentru aplicarea prevederilor O.U.G. nr. 34/2013, cu modificările și completările ulterioare; 

· prevederile O.A.P. nr. 407/2013 pentru aprobarea contractelor-cadru de concesiune și închiriere a suprafețelor de pajiști aflate în domeniul public/privat al comunelor, orașelor, respectiv al municipiilor, cu modificările și completările ulterioare;

· prevederile O.A.P. nr. 544/2013 privind metodologia de calcul al încărcăturii optime de animale pe hectar de pajiște;

· prin închirierea pajiștii se aduce un venit la bugetul local al Comunei Liebling;

· datele din Registrul Agricol al Comunei Liebling, Tipul I, Volumul 4, poziția nr.25, privind pe numitul Rus Liviu, din care rezultă că acesta figurează pe anul 2023 cu un număr de 274 animale (ovine), iar  din adeverința nr.172/10.08.2023, eliberată de medicul veterinar, rezultă că deține un nr. de 314 animale (ovine), precum și prevederile contractului de închiriere anterior, a unor suprafețe din pajiștea comunală înregistrat sub nr. 1017/11.04.2019, încheiat între Comuna Liebling și domnul Rus Liviu, din care rezultă că acesta are închiriată în prezent o suprafață de 12,80 ha pajiști;

· datele din Registrul Agricol al Comunei Liebling, Tipul I, Volumul 6, poziția nr.9, privind pe numita Munteanu Constanța, din care rezultă că aceasta figurează pe anul 2023 cu un număr de 150 animale (ovine), iar  din adeverința nr.171/07.08.2023, eliberată de medicul veterinar, rezultă că deține un nr. de 150 animale (ovine), și nu deține contract de închiriere a unor suprafețe din pajiștea comunală;

Am aprocedat la analiza cererilor mai sus precizate împreună cu Comisia de analiză a cererilor în vederea atribuirii contractelor de închiriere a pajiștilor, formată din următorii: 
· Iacob Vasile-viceprimar-președinte;
· Ambrozie Maria – referent agricol-secretar;
·  Petruș Viorel – referent fiscal-membru;
· Dragoș Vasile – consilier local- membru;
Propunem Consiliului Local al Comunei Liebling, atribuirea suprafețelor de pajiști, conform solicitărilor de mai sus, respectând și prevederile H.C.L. Liebling nr.33/12.06.2017, privind aprobarea amenajamentului pastoral care se va aplica pe teritoriul administrativ al Comunei Liebling, precum și inițierea procedurii de închiriere a pajiștilor disponibile și HCL Nr.5/18.03.2019 privind aprobarea inițierii procedurii de închiriere a pajiștilor aflate în proprietatea privată a comunei Liebling, jud. Timiș, iar prețul închirierii pentru suprafețele propuse spre a fi atribuite direct crescătorilor de animale să fie de 113,30 lei/an/ha (așa cum s-a stabilit inițial), preț care va fi indexat cu rata anuală a inflaţiei, potrivit art. 491 din Legea nr. 227/2015 privind Codul Fiscal, cu modificările și completările ulterioare. 


· Iacob Vasile-viceprimar-președinte _____________________ 



· Ambrozie Maria – referent agricol-secretar _________________



·  Petruș Viorel – referent fiscal-membru_____________________



· Dragoș Vasile – consilier local- membru_____________________

